English: Thank you very much for that, Llyr. In terms of the governance issues, I'll just address that first. I appreciate that I did mention a large number of boards and so on, but we'll be providing Members with a sort of pictogram of what we're talking about, and you'll see that actually it's a lot simpler. Because what we're really talking about is a single board across Government for the employability programmes, with a ministerial board to match that, and the external Wales employment and skills board as the external reference, and then we'll have an engagement plan for stakeholders. So, actually, it's a simpler framework, really, although there's a bewildering number of boards and so on, I quite agree. So, we'll set that out. The statement doesn't say this, but I'll just say for clarity that the Wales employment and skills board will then report into the council for economic development, so that you complete the circle of responsibility. In terms of the delivery, therefore, that's the governance structure. That's how we'll hold it to account. We've deliberately made it cross-Government. It will be delivered as it's delivered now, but with people reporting through a cross-Government structure. The purpose of the officials' group is to look at impact, budget, structure, what programmes work, what don't, and so on, and make recommendations accordingly to both the ministerial cross-Government board and to the external partners as appropriate. The idea of that, obviously, is, if you think of it as a jigsaw, we think that some of the pieces are probably overlapping. We think that there are probably gaps. The picture is not as clear as we'd like it to be - if you follow my analogy that far. The idea is to actually make the jigsaw join together in a more coherent fashion. Then, just to mix my metaphors, for an individual, what we're looking for is a clear and consistent pathway on their journey through. So, no matter where you start on that pathway, and people obviously will start in very different places - so, if you're young, you will start at the end of compulsory schooling; if you're older and retraining or you've been out of work for some time, you'll start at different places, but, actually, the programmes make a coherent pathway. So, if, for example, colleagues in my colleague Rebecca Evans's department are looking to help somebody with substance misuse or ill-health problems that are preventing their employment, once those problems are sorted or on the way to being sorted, they can be appropriately passed on to the next part of their journey, rather than completing that and then looking themselves for something else to go on to. So that's - . So, I'm building up to the reason why it's taking so long, because these things are easy to say but actually very complex to deliver. We also deliver these programmes through a number of other partners like local authorities and third sector organisations and so on, and the idea is to corral them into a seamless organisation. We're starting with the Welsh Government programmes directly funded first, and then moving on. Colleagues have been most helpful around the Cabinet table in assisting with that. Then, what we're looking at is also running the ESF-funded and the RDF-funded programmes to their end. We've worked very hard with WEFO to widen the edges of those programmes, but nevertheless there are strict lines within which you have to operate. So, the ultimate vision, if you like, is that an individual requiring help or a business requiring help will have a single portal to go to - the skills gateway for individuals or businesses - and that the wiring of the system behind there will not be visible to those people, they will simply get the support they need. However, we do want to make the most of our European funding, so we want to run those programmes to the end, and April 2019 is therefore the point at which that funding ceases. That's not to say that we won't start the integration of the programmes on the way, but the final end of those programmes will see the full launch of the new programme. However, there will be bridge funding in between to make sure that people don't fall into the gaps. So, it's a sort of staggered start, which is why I'm saying that in the autumn we'll be bringing back an actual delivery plan for Members to actually see the timeline associated with that, because I do appreciate that that's quite complex. I think the last thing you talked about was just this aligning skills issue. As I said to Mohammad Asghar, that's very much centred around our strategy for regional skills - that's regional support to businesses and regional support to get the skills they need. So, we are expecting employers to contribute to that in terms of making it transparent what those needs are. Again, if you're aware of specific instances where you think that isn't happening, I'd be very grateful to know about it.
Welsh: Diolch yn fawr iawn am hynny, Llyr. O ran y materion llywodraethu, cyfeiriaf at hynny yn gyntaf. Rwy'n sylweddoli fy mod wedi crybwyll nifer fawr o fyrddau ac ati, ond byddwn yn rhoi rhyw fath o ddarlun i'r Aelodau o'r hyn yr ydym yn ei siarad amdano, ac fe welwch ei bod mewn gwirionedd yn llawer symlach. Oherwydd yr hyn yr ydym yn siarad amdano mewn gwirionedd yw bwrdd unigol ar draws y Llywodraeth ar gyfer y rhaglenni cyflogadwyedd, gyda bwrdd gweinidogol i gyd-fynd â hynny, a'r bwrdd cyflogaeth a sgiliau Cymru allanol yn gyfeirnod allanol, ac yna bydd gennym gynllun ymgysylltu ar gyfer y rhanddeiliaid. Felly, mewn gwirionedd, mae hwn yn fframwaith symlach, a dweud y gwir, er y ceir nifer dirifedi o fyrddau ac yn y blaen, rwy'n cytuno'n hollol. Felly, byddwn yn mynegi hynny. Nid yw'r datganiad yn dweud hyn, ond byddaf i, er eglurder, yn dweud y bydd bwrdd cyflogaeth a sgiliau Cymru yn adrodd i Gyngor Datblygu'r Economi, er mwyn i chi gwblhau'r cylch cyfrifoldeb. O ran y cyflwyno, felly, hwnnw yw'r strwythur llywodraethu. Dyna sut y byddwn yn ei ddal i gyfrif. Rydym wedi gwneud hynny ar draws y Llywodraeth yn fwriadol. Caiff ei gyflwyno fel y mae'n cael ei gyflwyno ar hyn o bryd, ond gyda phobl yn adrodd trwy strwythur ar draws y Llywodraeth. Pwrpas y grŵp swyddogion yw edrych ar effaith, cyllideb, strwythur, pa raglenni sy'n gweithio a'r rhai nad ydynt yn gweithio, ac yn y blaen, a gwneud argymhellion yn unol â hynny i'r bwrdd gweinidogol ar draws y Llywodraeth ac i'r partneriaid allanol fel y bo hynny'n briodol. Y syniad ynglŷn â hynny, mae'n amlwg, yw, os ydych chi'n ystyried y peth fel jig-so, rydym yn ystyried bod rhai o'r darnau yn gorgyffwrdd fwy na thebyg. Rydym o'r farn fod bylchau fwy na thebyg. Nid yw'r darlun mor glir ag yr hoffem iddo fod - os ydych yn dilyn fy nghyffelybiaeth hyd yn hyn. Y syniad mewn gwirionedd yw rhoi'r jig-so at ei gilydd mewn ffordd sy'n cydlynu'n well. Yna, ddim ond i gymysgu fy nhrosiadau, i unigolyn, yr hyn yr ydym yn chwilio amdano yw llwybr clir a chyson drwy'r daith. Felly, ni waeth o ble yr ydych yn cychwyn ar y llwybr, a bydd pobl yn amlwg yn cychwyn o fannau gwahanol iawn - felly, os ydych chi'n ifanc, byddwch yn cychwyn ar ddiwedd addysg orfodol; os ydych yn hŷn ac yn ailhyfforddi neu os ydych wedi bod allan o waith am beth amser, byddwch yn cychwyn mewn mannau gwahanol, ond, mewn gwirionedd, mae'r rhaglenni yn ffurfio llwybr cydlynol. Felly, er enghraifft, os bydd cydweithwyr yn adran Rebecca Evans fy nghydweithwraig yn ceisio rhoi cymorth i rywun sy'n camddefnyddio sylweddau neu rywun â phroblemau afiechyd sy'n atal eu cyflogaeth, pan gaiff y problemau hynny eu datrys neu ar y ffordd i'w datrys, byddant yn cael eu trosglwyddo'n briodol i'r rhan nesaf o'u taith, yn hytrach na chwblhau hynny ac yna chwilio ar eu liwt eu hunain am rywbeth arall i fynd ymlaen ato. Felly dyna - . Felly, rwy'n arwain yn raddol at y rheswm pam ei bod yn cymryd cymaint o amser, gan fod y pethau hyn yn hawdd eu dweud ond mewn gwirionedd yn gymhleth iawn eu cyflawni. Rydym hefyd yn darparu'r rhaglenni hyn drwy nifer o bartneriaid eraill fel awdurdodau lleol a sefydliadau trydydd sector ac yn y blaen, a'r syniad yw eu corlannu'n sefydliad di-dor. Rydym yn dechrau gyda rhaglenni Llywodraeth Cymru a gaiff eu hariannu'n uniongyrchol yn gyntaf, a symud ymlaen wedi hynny. Mae cydweithwyr wedi bod o gymorth mawr o gwmpas bwrdd y Cabinet yn helpu gyda hynny. Yna, yr hyn yr ydym yn ei ystyried hefyd yw rhedeg y rhaglenni a ariennir gan Gronfa Gymdeithasol Ewrop a'r rhai a ariennir gan Gronfa Datblygu Rhanbarthol hyd eu cyflawni. Rydym wedi gweithio'n galed iawn gyda Swyddfa Cyllid Ewropeaidd Cymru i ehangu ymylon y rhaglenni hynny. Serch hynny mae llinellau llym y mae'n rhaid i chi weithredu oddi mewn iddyn nhw. Felly, y weledigaeth derfynol, os mynnwch chi, yw y bydd gan unigolyn sy'n gofyn am gymorth neu fusnes sy'n gofyn am gymorth yr un porth i fynd ato - y porth sgiliau ar gyfer unigolion neu fusnesau - ac ni fydd gwifrau'r system y tu ôl i hynny'n weledig i'r rhai hynny. Yn syml, byddant yn cael y cymorth sydd ei angen arnyn nhw. Eto i gyd, rydym yn awyddus i wneud y gorau o'n cyllid Ewropeaidd, felly rydym am redeg y rhaglenni hynny hyd y byddant wedi'u cyflawni. Ym mis Ebrill 2019 y daw'r cyllid hwnnw i ben. Nid yw hynny'n golygu na fyddwn yn dechrau integreiddio rhaglenni ar hyd y daith, ond bydd y cyflawniad terfynol i'w weld yn lansiad llawn y rhaglen newydd. Er hynny, bydd cyllid pontio rhwng nawr a hynny er mwyn sicrhau nad yw pobl yn syrthio trwy'r bylchau. Felly, mae'n rhyw fath o gychwyn tameidiog, a dyna pam yr wyf i'n dweud y byddwn ni yn dod â chynllun cyflenwi gwirioneddol yn ei ôl yn yr hydref fel y gall yr Aelodau weld y llinell amser sy'n gysylltiedig â hynny, gan fy mod yn sylweddoli mai peth eithaf cymhleth yw hynny. Rwy'n credu mai'r peth olaf y gwnaethoch chi ei drafod oedd yr union fater hwn ynglŷn ag alinio'r sgiliau. Fel y dywedais wrth Mohammad Asghar, mae hynny'n canolbwyntio i raddau helaeth ar ein strategaeth ar gyfer sgiliau ranbarthol - sef cymorth rhanbarthol i fusnesau a chymorth rhanbarthol i gael y sgiliau sydd eu hangen arnynt. Felly, rydym yn disgwyl i gyflogwyr gyfrannu at hynny a gwneud yr anghenion hynny yn dryloyw. Ac eto, os ydych yn ymwybodol o enghreifftiau penodol lle y credwch chi nad yw hynny'n digwydd, byddwn yn ddiolchgar iawn i gael gwybod am y peth.